**שבת שובה או שבת תשובה - פרשת 'וילך'**

בניגוד לרוב השבתות, השבת הראשונה בשנה החדשה מקבלת את שמה ואת רוחה לא מפרשת השבוע **'וילך'** המתמקדת בהעברת ההנהגה ממשה ליהושוע בן נון כחלק מפרידתו של משה מהעם אלא דווקא מנבואת הנביא הושע בן בארי הנקראת בהפטרה:

**"שׁוּבָה, יִשְׂרָאֵל, עַד, יְהוָה אֱלֹהֶיךָ: כִּי כָשַׁלְתָּ, בַּעֲוֺנֶךָ."**

כידוע, שבת הוא יום של שבתון מלא שמחה ועונג, ואילו בשבת זו החלה בימים הנוראים שבין ראש השנה ליום הכיפורים, התשובה נעשית מתוך חשבון נפש, ומלווה בתחושה של צער, אכזבה ומרירות שלא עולים בקנה אחד עם מצוות השבת..

אם כך איך אפשר לשלב את שתי התחושות המנוגדות (לכאורה) ולהיות באותה שעה גם בשמחה גדולה וגם בעצב רב ?

על כך אומרים חכמים, שדווקא תהליך התשובה, ובמיוחד זו של שבת שובה, חייב להיות מתוך שמחה. ראשית, משום שהתשובה הינה חלק ממצוות התורה, וכל מצווה צריכים לקיים מתוך שמחה כפי שנאמר: **"עִבְדוּ אֶת יְהוָה בְּשִׂמְחָה בֹּאוּ לְפָנָיו בִּרְנָנָה"**.

ויתרה מזו, בתשובה יש לשמוח עוד יותר, כי באמצעותה מתקנים ומשלימים את כל שאר המצוות ובעצם פותחים דף חדש ומתקרבים לטוב הטמון בכל אחד מאתנו.

ולכן **'שבת'** ו**'תשובה'** אינם סותרים זה את זה אלא משלימים זה את זה.

כמו תמיד ובמיוחד בימים אלה נשמח לראותכם בבית הכנסת שלנו בשבת שובה וכמובן שגם ביום הכיפורים !

**ועד בית הכנסת מאחל לכל תושבי המושב שבת שלום וחתימה טובה!**